На основу члана 87 став 18 Закона о превозу у друмском саобраћају ("Службени лист ЦГ", број 071/17 и 067/19), члана 38 став 1 тачка 2 Закона о локалној самоуправи ("Службени лист Црне Горе" бр. 002/18, 034/19, 038/20, 050/22 и 084/22) и члана 34 став 1 тачка 2 Статута Општине Зета ("Службени лист Црне Горе - општински прописи", број 012/23), Скупштина Општине Зета на сједници одржаној дана \_\_\_\_ године, донијета је -

ОДЛУКА

о измјенама и допунама Одлуке o ауто – такси превозу

**Члан 1**

У Одлуци о ауто – такси превозу („Службени лист Црне Горе – општински прописи“ – број 051/23), члан 5 став 1, мијења се и гласи: „Оптимални број такси возила за територију Општине Зета је 60, који уједно представља и максимални број важећих извода лиценци“.

**Члан 2**

У члану 25 ове Одлуке, након става 12, додаје се нови став и гласи: „Забрањено је посредовање у уговарању вожњи физичком лицу које није регистровано за посредовање у уговарању вожњи између корисника услуга јавног превоза и физичких лица која нису регистрована за обављање јавног превоза путника у друмском саобраћају“.

**Члан 3**

Након члана 26, додаје се члан 27 и гласи: „Превозник, односно такси возач, дужан је надлежном инспектору и комуналном полицајцу омогућити несметано вршење послова из њихових Законом и овом Одлуком прописаних овлашћења и стави на увид сву потребну документацију.

**Члан 4**

Мијења се члан 30 ове одлуке и гласи „Новчаном казном од 100 еура, казниће се за прекршај физичко лице, ако:

а) нема такси легитимацију за такси превоз (члан 10, став 1)

б) не истакне такси легитимацију на видном мјесту у возилу (члан 10 став 6)

**Члан 5**

Након члана 30, додаје се члан 31 и гласи: „Новчаном казном од 500 еура до 15.000 еура казниће се субјекат надзора-правно лице, ако:

-инспектору не омогући несметано вршење инспекцијског надзора или не обезбиједи услове неопходне за несметани рад и утврђивање чињеничног стања (члан 27);

За прекршај из става 1 овог члана казниће се новчаном казном од 30 еура до 500 еура одговорно лице у субјекту надзора.

За прекршај из става 1 овог члана казниће се новчаном казном од 150 еура до 6.000 еура субјекат надзора - предузетник.

За прекршај из става 1 овог члана казниће се субјекат надзора физичко лице новчаном казном од 30 еура до

**Члан 6**

Након члана 30, додаје се члан 31 и гласи: „Новчаном казном у износу од 1500 еура дo 2000 еура, казниће се физичко лице, ако:

а) Посредује у уговарању вожњи између такси превозника и корисника услуга, а није регистровано за посредовање у уговарању вожњи између такси превозника и корисника услуга (члан 25, став 2).

**Члан 7**

Остали чланови Одлуке остају непромијењени.

**Члан 8**

Ова одлука ступа на снагу осмог дана од дана објављивања у “Службеном листу Црне Горе – општински прописи”.

Број: Д 32-016/23-

Анови,\_.\_.2024. године

**Скупштина Општине Зета**

**Предсједник Скупштине**

 **Небојша Домазетовић**

**Образложење**

**I ПРАВНИ ОСНОВ**

Правни основ за доношење Одлуке о ауто – такси превозу на територији Oпштине Зета, садржан је у члану 87 став 18 Закона о превозу у друмском саобраћају (“Службени лист Црне Горе”, бр. 071/17, 067/19), којим је прописано да ближе услове, организацију, радну одјећу, оптималан број ауто – такси возила, минимални број ауто – такси возила прилагођених лицима са инвалидитетом, минималне и максималне цијене у оквиру такси тарифе и начин објављивања ауто – такси превоза прописује надлежни орган јединице локалне самоуправе, у члану 38 став 1 тачка 2 Закона о локалној самоуправи (“Службени лист Црне Горе” бр. 002/18, 034/19, 038/20, 050/22 и 084/22), којим је прописано да Скупштина доноси прописе и друге правне акте, као и у члану 34 став 1 тачка 2 Статута Општине Зета (“Службени лист Црне Горе” – општински прописи, бр 012/23), којим је прописано да Скупштина додноси прописе и друге опште акте.

**II РАЗЛОЗИ ЗА ДОНОШЕЊЕ**

Измјена одлуке се доноси због неопходности проширења капацитета такси возила на територији Општине Зета, ради бољег пружања такси услуга грађанима, као и боље контроле одредби Одлуке о ауто – такси превозу.

**III ОБРАЗЛОЖЕЊЕ ПОЈЕДИНИХ ЧЛАНОВА**

У члану 5 став 1 Одлуке о ауто – такси превозу, долази до повећања максималног броја извода лиценци, са 50, на 60 извода лиценци.

Такође врше се одређене измјене Одлуке са циљем обезбјеђења Служби комуналне полиције и инспекције Општине Зета

Сходно наведеном, предлаже се Скупштини општине Зета да усвоји Одлуку о измјени Одлуке о ауто – такси превозу.